open-index/open-wikipedia-markdown huggingface dataset:
Standard for næringsgruppering

**Standard for næringsgruppering** (forkortet *SN*) er en statistisk standard for næringsgruppering og er grunnlaget for koding av næring på foretak og bedrifter i Enhetsregisteret i Brønnøysundregistrene og i Statistisk sentralbyrås bedrifts- og foretaksregister.

Standarden er bygd opp med hovedgrupper og undergrupper. Næringskoden som benyttes i Enhetsregisteret i Brønnøysundregistrene tilsvarer SN-koden på laveste nivå. Standard for næringsgruppering er en av de viktigste standardene i økonomisk statistikk og brukes til sammenlikning og analysering av opplysninger over tid. Næringsgruppering brukes også i administrative rutiner.

Standarden omtales ofte som *NACE-kode* som er en forkortelse for det franske ordret **N**omenclature statistique des **a**ctivités économiques dans la **C**ommunauté **e**uropéenne (Statistisk klassifisering av økonomisk aktivitet i EU).

Gyldig standard i Norge frem til 31. desember 2008 var SN2002. Fra 2008 overtok SN2007.

## Hierarkisk inndeling

Ordet næring blir ofte brukt upresist, selv om det er navn på et at de hierarkiske nivåene i NACE-standarden. 

## Se også
* Bransje

## Eksterne lenker
* ssb.no Standard for næringsgruppering på ssb.no
* ssb.no Stikkordsregister og hvilke næringskoder de er tilordnet
Manytsj

**Manytsj** (russisk: Маныч) er ei elv i Rostov oblast, republikken Kalmykia og Stavropol kraj i Russland. Den er ei venstre sideelv til Don, og er 219 kilometer lang, med et nedbørfelt på .

Elva ligger i Manytsjsenkningen, som er oppkalt etter elva og som ofte ses på som grensen mellom Europa og Asia. Hovedelva Manytsj anses vanligvis å begynne i Manytsj-Gudilosjøen. Den renner derfra mot nordvest, passerer byen Proletarsk, og munner ut i Don ved Manytsjskaja, øst for byen Rostov-na-Donu. Ifølge andre kilder regnes imidlertid starten på Manytsj-elva fra stedet hvor tilløpselva Kalaus munner ut i Manytsjsenkningen og deler seg i en bifurkasjon, i Vestre Manytsj som renner mot nordvest og munner ut i Manytsj-Gudilosjøen, og Østre Manytsj som renner mot sørøst, og som ved høy vannføring munner ut i elva Kuma som renner til Det kaspiske hav. Regnet fra Kalaus' munning er Manytsj 420&nbsp;km lang.

Gjennom Nevinnomyssk-kanalen og Jegorlyk i blir vann fra elva Kuban ledet inn i Manytsj. For øvrig kommer mesteparten av vannføringen i Manytsj fra snøsmelting.  Vannet fra elva brukes til irrigasjon i svært stor utstrekning.

Før byggingen av reservoarer som Proletarsk-, Ust-Manytsj- og Veselyj-reservoarene i Manytsjsenkningen, og reguleringen av Don gjennom det 2700&nbsp;km² store Tsimljansk-reservoaret, kunne Manytsj skifte løp flere ganger i løpet av året. Ved sterkt regnfall i Kaukasus rant vannet fra Kalaus østover mot Det kaspiske hav, og ved høy vannføring i Don kunne vannet herfra bli presset opp til 100&nbsp;kilometer oppover Manytsjsenkningen.

## Se også
* Kuma-Manytsjkanalen

## Referanser


## Eksterne lenker
*
Skagenkaien

**Skagenkaien** er en gate i Stavanger som løper langs den østlige siden av Vågen fra Torget i sør til Øvre Holmegate i nord. Navnet Skagen kommer av gammelnorsk *skagi* som betyr nes, og Skagenkaien har fått navnet sitt fra byens eldste gateløp Skagen som ligger like bak.

På kvelds- og nattestid er Skagenkaien med sine mange utesteder, puber, barer, restauranter og uteliv kanskje byens livligste gate. Det ligger også flere hoteller, butikker og kontorer i de gamle sjøhusene fra 1800-tallet.

*Festivalbyen* er blitt et begrep, og de fleste arrangementene i forbindelse med MaiJazz, Humorfestivalen, World Tour Sand-volleyball, Trubadurfestival og ikke minst Gladmatfestivalen finner sted i eller ved Skagenkaien, midt i Stavangers mest profilerte turiststrøk.

Den innerste delen av bryggen langs Skagenkaien er gjestehavn for småbåter i Stavanger, mens det lenger ute går turistbåter til Lysefjorden på sightseeing og båttur med guide fra Skagenkaien i til Flor og Fjære. Blå Promenade går langs Vågen, også langs Skagenkaien.

Skagenkaien er kjent for sine flotte sjøhus. I dag er det rundt 60 sjøhus igjen av opprinnelig om lag 250 hus. Skagenkaien 16 er et sjøhus fra 1770, sentralt og sjarmerende plassert langs Skagenkaien med utsikt til Vågen og huset er kjent for spisestedet *Sjøhuset Skagen*.

Om sommeren stenges hele Skagenkaien for trafikk og blir omgjort til en travel gågate, med uteservering og boder i tilknytning til de mange festivalene i byen.
Blå Promenade

**Blå promenade** er et tusenårsted i Stavanger og er en fire kilometer sammenhengende gangpromenade langs sentrums sjølinje og havnearealer, fra Bjergsted til Badedammen. Visjonen til kommunene var å få: «Et langstrakt uterom med frisk luft for lungene – tilrettelagt med benker og særegne oppholdssteder, en kveldspromenade og joggeløype for sentrumsbeboere i området fra Bjergsted til Badedammen og en turiststi hvor byens historie gjøres kjent gjennom bygninger, monumenter, tavler og skilt» http://aftenbladet.no/lokalt/article546520.ece Siste etappe av Blå promenade skal stå ferdig i løpet av 2010, med benker og oppholdssteder. Promenaden er bygget med flat gatestein, blå lys er felt ned i belegget og markerer kaikanten.

## Eksterne lenker
* Blå Promenade  Region Stavanger
Fritt fall

**Fritt fall** er bevegelse der tyngdekraften er den eneste kraften som virker på massen. En fallskjermhopper f.eks  blir påvirket av tyngdekraft og luftmotstand og faller derfor ikke fritt slik definisjonen i fysikk krever. Tyngdekraften vil ved lav høyde over havnivå gi en akselerasjon på ca9,81m/s^2 (omtales også 1g, eller g) dersom massen faller i vakuum. Tyngdekraften, og dermed også akselerasjonen, avtar med høyden over havnivå. 

v_{ff}=\sqrt{2gh}   angir farten ved fall fra høyden h. 

h_{ff}=\frac{1}{2}gt^2   angir hvor langt massen har falt fra ro etter tid t. 

t_{ff}=\sqrt{\frac{2h}{g}} angir hvor lang tid det tar å falle h meter. 

v_{ff}=gt    angir farten massen har fra ro etter falltid t. 

Når noe faller fra ro vil akselerasjonen i praksis være lik 1g første sekundet, men luftmotstanden vil etter få sekunder fall bli like stor som tyngdekraften, og den fallende massen vil da ha oppnådd terminalfart og deretter holde terminalfart.   

Når en gjenstand A kun er påvirket av tyngdekraften fra en gjenstand B, sier man at gjenstand A faller fritt i tyngdefeltet til B. Da har A en akselerasjon lik tyngdeakselerasjonen i feltet til B. Denne akselerasjonen er også lik gravitasjonsfeltstyrken 

:  g = GM/r^2 

der *M* er massen til B,  *r* er avstanden mellom tyngdepunktene til A og B og *G* er gravitasjonskonstanten.

Nær havoverflaten på jorda, har *g* gjennomsnittsverdien g=9,80665. Denne kan regnes ut numerisk ved å finne integralet av en harmonisk varierande funksjon for *g* med breddegrad som uavhengig variabel, og dele på 180°.

Selv om definisjonen ekskluderer andre krefter som f. eks. luftmotstand, benyttes også uttrykket fritt fall om fall gjennom en atmosfære. I fallskjermhopping og BASE-hopping betegnes aktiviteten mellom utsprang og skjermåpning «frittfall».

## Referanser
Rasmus R. Bogstad

:*For pastoren og skolelederen, se [[Rasmus R. Bogstad (1861–1947)]].*

**Rasmus Rasmuson Bogstad** (1858-1942) var en norsk bonde og politiker fra Gloppen kommune. Han var ordfører i Breim kommune fra 1914&ndash;1920.

## Biografi
Bogstad ble født i bygda Årdal i Breim, på gården Bogstad. Han og hans to eldre søstre mistet sin far tidlig, og Rasmus fikk skjøttet på gården før fylte 5 år. Hans mor, Johanne Olsdatter Bogstad (f. ca. 1824) giftet seg på nytt med Rasmus Olson (f. ca. 1833), også han fra Breim, som tok over driften av gården. De fikk to sønner, der den eldste og fikk navnet Rasmus. Slik ble det to Rasmus R. Bogstad, som var halvbrødre. Den yngste Rasmus emigrerte til USA, og ble der pastor og president ved Concordia College i Minnesota.

Odelsgutten ble på gården i Breim og giftet seg med Pernille Absalondatter (f. 1855). De fikk en sønn (Einar R. Bogstad), og syv døtre.

Bogstad ble en sentral mann i kommunen og satt i kommunens valgstyre i forbindels med folkeavstemningen i november 1905. Han ble senere ordfører i Breim i tre sammenhengende perioder, 1914&ndash;1916, 1916&ndash;1918 og 1918&ndash;1920.

## Se også
* Liste over ordførere i Breim

## Referanser
Ragnvald Terum Winjum

**Ragnvald Terum Winjum** (født 17. mai 1917, død 4. januar 1965) var en norsk jurist og politiker fra Venstre. Han ble i 1963 valgt som den første fylkesordfører i Sogn og Fjordane fylke. Før dette var han ordfører i Aurland kommune i perioden 1960 til 1963.

Winjum gikk på Sogn Jord- og Hagebruksskole fra 1935&ndash;1937, og ble utdannet cand.jur. i 1949, og flyttet tilbake til Aurland i 1953. Der arbeidet han som bonde og advokat. I 1960 ble han ordfører i kommunen. Han ble fylkets første fylkesordfører i 1963, men ble syk kort tid etter, og fikk ikke gjennomført et fylkesstyremøte. Varafylkesordfører Nils Helgheim tok over vervet i Winjums fravær.

I perioden 1961&ndash;1965 var han vararepresentant til Stortinget, og møtte to ganger i den perioden. I 1965 døde Winjum. 

## Referanser
 

## Eksterne lenker
*
Friidrett under Sommer-OL 2008 – Lengdehopp kvinner

Friidrettsøvelsen **[[Lengdehopp]] damer** ved **[[Sommer-OL 2008]]** fant sted den 19. og 22. august på Beijing National Stadium.

Kvalifikasjonskravene var 6,72 m (A-krav) og 6,60 m (B-krav).

Norge var ikke representert på øvelsen.

## Medaljevinnere

## Rekorder
Før konkurransen var verdens- og olympisk rekord som følger:

Ingen ny olympiske rekord ble satt under øvelsen.

## Resultater

### Kvalifikasjonsrunde

Kvalifiksjonkrav: 6,75 m eller blant utøverne med de 12 beste resultatene for å kvalifisere seg til finalen.

} ||B||align="left"|Anju Bobby George ||align="left"|   
||x || x|| x|| ***' ||align=left|''Ikke noe gyldig resultat'' 
|-
|  ||B||align="left"|[[Jackie Edwards]] ||align="left"|    
||x || x|| x|| ***' ||align="left"|*Ikke noe gyldig resultat* 
|-
|  ||A|| align="left"|Jana Veldáková  ||align="left"|    
||x || x|| x|| ***' ||align="left"|''Ikke noe gyldig resultat'' 
|-
|  ||A||align="left"|[[Ljudmila Blonska]]  ||align="left"|    
||   ||   || || ***' ||align="left"|*Ikke noe gyldig resultat*  
|}

### Finalen
22. august 2008 – 19:20

## Referanser
Petter Ringen Johannessen

**Petter P. Ringen Johannessen** (født 24. april 1970 i Fredrikstad). Vokste opp på Kråkerøy i Østfold. Johannessen har helt siden barneårene vært opptatt av andre verdenskrig og særlig hvordan den forløp i Norge.

Han er statsstipendiat fra og med juni 2008. Utnevnelsen ble anbefalt av fagmiljøet rundt Norges Hjemmefrontmuseum og Institutt for forsvarsstudier. 

Petter Ringen Johannessen ble i 2023 tildelt Wilsemedaljen for sitt kulturhistoriske arbeid. 

## Bokutgivelse
* *Operasjon Polar Bear 6 East, Slepebåtaksjonen i Østfold 1945*. Orion forlag, 2004. ISBN 82-458-0661-7
* *Nr. 24 Gunnar «Kjakan» Sønsteby*, med Arnfinn Moland, Cappelen Damm, 2024, ISBN 9788202492762

## Eksterne lenker
* regjeringen.no Utnevnelsen i regjeringens forslag til statsbudsjett 2008 (Se Kap. 321)
* Intervju i Fredrikstad Blad
Peder Knoph

**Peder Ottosen Knoph** (født 1760, død 1821) var eier av gården Terråk som i dag er det administrative senteret i Bindal kommune. Han studerte juss ved Københavns Universitet og fikk graden ex.juris. i 1785. Peder Knoph var proprietær og handelsmann, og i perioder var han også konstituert fogd. Han ble utnevnt til postmester da Nordlands Postkontor som det første i Nord-Norge ble opprettet 10. november 1804. Som proprietær eide Peder Knoph flere gårder i Bindal.

Peder Knoph var polarforskeren Otto Sverdrups oldefar på morsiden.

## Referanser
 

## Kilder
* Private slektssider og Sverdrup-medlemmer (vestraat.net)
* slektsforsker Christopher Knoph http://www.knophgenealogy.com
Gunnar Stavrum

**Gunnar Stavrum** (født 1961) er en norsk journalist, avisredaktør, biograf og samfunnsdebattant. Han er ansvarlig redaktør og administrerende direktør for Mediehuset Nettavisen, hvor den mest kjente publikasjonen er *[[Nettavisen]]*. 

Stavrum ble født i Kristiansund, men vokst opp i Kristiansand.

Han studerte i perioden 1980–1985 til cand.mag. i samfunnsfag og IT ved Universitetet i Bergen. Våren 2020 fullførte han mastergraden ved Institutt for statsvitenskap ved Universitetet i Oslo. Hans masteroppgave het Meningsmålingsdemokratiet, og behandlet norske direktoraters bruk av meningsmålinger i perioden 2016 til 2019.

Utover Nettavisen har Stavrum arbeidet som journalist i blant annet TV 2. Han har skrevet flere biografier om næringslivsledere. Han har biografert Petter Stordalen, John Fredriksen og Kjell Inge Røkke. 

I perioden 2015–2017 var han medlem av Mediemangfoldsutvalget som skal utrede statlig mediepolitikk.

## Privatliv
Stavrum er gift med Kjersti Løken Stavrum.

## Bibliografi
* *Kjell Inge Røkke. En uautorisert biografi* Gyldendal 1997
* Gunnar Stavrum og Geir Imset *Bankerott* Gyldendal 1993
* Gunnar Stavrum og Odd Harald Hauge, : *Storeulv : en uautorisert biografi om John Fredriksen* – Gyldendal 1991
* Gunnar Stavrum og Kjell Øvre Helland, : *Kaldt begjær. Om VIP Scandinavias korte liv og brå død* – J.W. Eides forlag 1989
* *Sirkus Stordalen : en uautorisert biografi om Petter A. Stordalen* Kagge forlag 2014 

## Referanser


## Eksterne lenker
*
Dao (Yongzhou)

**Dao** (kinesisk: 道县; pinyin: *Dào Xiàn*) er et fylke i byprefekturet Yongzhou i provinsen Hunan i Folkerepublikken Kina. 

Det hadde i 1999 en folkemengde på  innbyggere.

## Massakeren i Dao 1967
I 1967 fant det sted massemord i fylket Dao i perioden 13. august til 17. oktober. Av de 4519 dødsofre ble 4193 direkte drept, mens 326 ble tvunget til selvmord. 

Dette var det største storskala massemordet under kulturrevolusjonen. Nesten 90 prosent av de drepte ble brennemerket som «klassefiender», det vil si som tilhørende en av de såkalte fem kategorier (godseiere, rike bønder, kontrarevolusjonære, «slette elementer» eller høyretilhengere) eller var deres familiemedlemmer.

## Kulturminner
Yuchanyan-funnstedet fra steinalderen (*Yuchanyan yizhi*, 玉蟾岩遗址) ble i 2001 oppført på Folkerepublikken Kinas liste over kulturminner.

## Samferdsel
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.

## Referanser


## Eksterne lenker
* Yuchanyan Site 
* A Preliminary Study oF Ancient Excavated Rice from Yuchanyan SITE, Dao COUNTY, Hunan Province, PR CHINA
* Yuchanyan yizhi 
* Stone Age Site of Yuchanyan, Dao County
* https://web.archive.org/web/20120401085248/http://www.massviolence.org/The-Dao-County-Massacre-of-1967
Wuyuan

**Wuyuan** kan være:
*fylket Wuyuan i byprefekturet Shangrao i provinsen Jiangxi i Folkerepublikken Kina.
*fylket Wuyuan i byprefekturet Bayan Nur i den autonome region Indre Mongolia i Kina.
*fylket Wuming i Guangxi - det het *Wuyuan* frem til 1917.
Wuyuan (Shangrao)

**Wuyuan** (kinesisk: 婺源县; pinyin: *Wùyuán Xiàn*) er et fylke i byprefekturet Shangrao i provinsen Jiangxi i Folkerepublikken Kina. Befolkningen i 1999 var på  innbyggere.

## Kulturminner
Regnbuebroen i Qinghua (*Qinghua caihong qiao*, 清华彩虹桥), forfedretempelet i Wuyuan (*Wuyuan zongci*, 婺源宗祠) og den tradisjonelle arkitektur i landsbyen Likeng (*Likeng cun minju*, 理坑村民居) ble i 2006 tilføyd på Folkerepublikken Kinas liste over kulturminner.

## Referanser


## Eksterne lenker
* 
* Lokalregjeringens hjemmesider 
* Wyly.org
* Reise i Wuyuan
* Qinghua caihong qiao
* Likeng Village
Vikarbyrå

Et **vikarbyrå**, også kalt **bemanningsselskap**, er et selskap som ansetter arbeidstakere på midlertidig eller fast basis, for så å leie disse ut til andre arbeidsgivere i både offentlig og privat sektor. Mange vikarbyråer tilbyr også andre tjenester, som rekruttering til direkte ansettelser hos kundebedrifter og rådgivning i omstillingsprosesser.

## Norge
En lovendring i Norge i 2000 innebar at adgangen til å leie inn fra vikarbyråer ble betydelig utvidet og forenklet. Norske vikarbyråer opplevde vekst i etterspørselen etter personell på midten av 2000-tallet. Bransjen ble hardt rammet da finanskrisen brøt ut i 2008, og antall årsverk utleid gjennom bransjen nådde en foreløpig topp i 2008, selv om bransjens totale omsetning økte.

Bransjen sysselsetter om lag 1 % av arbeidsstyrken i Norge. Selskapene Adecco og Manpower er de største aktørene i det norske markedet og stod i 2013 for i omtrent 43% av omsetningen i den norske bemanningsbransjen.

Vikarbyråbransjen har et betydelig innslag av utenlandske arbeidstakere sammenlignet med arbeidsmarkedet generelt. I 2011 var nesten halvparten av vikarene formidlet gjennom vikarbyråer innvandringsbakgrunn, både førstegenerasjons innvandrere bosatt i Norge og utenlandske arbeidstakere på korttidsopphold. Personer fra Øst-Europa utgjør den største gruppen innen førstnevnte kategori, og blant de på korttidsopphold er det flest personer fra andre land i Norden.

## Se også
*Vikarbyrådirektivet

## Referanser
Nygata (Stavanger)

**Nygata** er en gate i Stavanger sentrum, som går fra Laugmannsgata ned til Klubbgata hvor det det gamle *[[Stavanger Aftenblad]]*s bygg ligger. 

Nygata består stort sett av butikker og en av de mest kjente spesialbutikkene i Stavanger var Oste-Johnsen som lå midt i Nygata. I krysset mellom Nygata, Klubbgata og Østervåg ligger Myhregården. Gaten er en ren gågate.

## Opprettelsen
I 1837 fikk Asser Tollaksen og Helge Myhre tillatelse av Stavanger bystyre til å anlegge gata. Bystyret krevde at den skulle være minst 10 alen bred (6,3 meter), skulle være åpen i begge ender (ikke blindgate) og brosteinbelegges før gata kunne bebygges. 

Nygata ble lagt over den tidligere Prahlehagen. Grunnen var eid av stiftelsen Stavanger hospital, og huseierne måtte betale grunnleie – en slag festeavgift til hospitalet. Prahlehagen gikk fra Søragata til Hospitalgata. I 1838 fikk de kjøpe ytterligere 2.500 kvadratalen (ca. ett tusen kvadratmeter) ved Skolebekken. 
Tollaksen og Myhre anla så Nygata og fikk i 1839 stykket Prahlehagen opp i mange mindre tomter, som ble solgt ut. I tillegg bygde de Nygadens Oppbyggelseshus som fortsatt er i bruk. Eiendommen gikk over Skolebekken der Sprøytehuset (brannstasjonen) sto. Tollaksen og Myhre fikk tillatelse til å flytte Sprøytehuset, på søkernes kostnad. 

## Avkorting av gata
En rekke hus i Nygata ble revet da Klubbgata ble anlagt.

Tidligere gikk Nygata gjennom Aftenblad-bygget og fram til Verksgata. Omkring 1960 fikk Stavanger Aftenblad tillatelse til å bygge sammen bygningene på begge sider av Nygata, med en bro over. Aftenbladet hadde her i en årrekke dagens avis opphengt på veggene. Etter at Aftenbladet hadde gjort gjennomgangen nesten utilgjengelig i flere år, ble de siste restene av denne delen av Nygata fjernet i 2009. Aftenbladet stengte gjennomgangen både fra Klubbgata og Verksgata, og gata ble en del av et kjøpesenter.

## Referanser
Fritt fall (andre betydninger)

**Fritt fall** kan ha flere betydninger:

*''Fritt fall'' (film fra 1981), (originaltittel: *The Pursuit of D. B. Cooper*), amerikansk fra 1981.
**[[Fritt fall (film fra 1994)|Fritt fall]]* (film fra 1994), (originaltittel: *Terminal Velocity*), amerikansk film fra 1994 med Charlie Sheen og Nastassja Kinski.
*''Fritt fall'' (film fra 2023), (originaltittel: *Anatomie d'une chute*), fransk film fra 2023 regissert av Justine Triet.
*''Fritt fall'' (roman), roman fra 2005 av Nick Hornby.
Berit Solbakken

**Berit Solbakken** (født 1964) er en norsk politiker (Ap) og i perioden 2007–2015 var varaordfører i Hof kommune i Vestfold.

I 2007 stilte hun ved kommunevalget i Hof. Olav Bjørnli for Høyre fortsatte som ordfører, men hun ble varaordfører. Hun overtok varaordfører-vervet etter Senterpartiets Thorolf Kalager. Etter valget i 2011 ble hun igjen valgt som varaordfører, men denne gangen var det Høyres Ragnar Lindås som ble ordfører. Ved valget i 2015 var det Anne Nordby Skarstad fra Senterpartiet som overtok vervet som varaordfører.

## Referanser
Gonaïves

**Gonaïves** (kréyòl: *Gonayiv*) er en by nord på Haiti, og hovedstad i departementet Artibonite. Den hadde i 2012 en beregnet folkemengde på , med  i kommunen med samme navn.

Bynavnet er en avledning av det opprinnelige amerindiske navnet Gonaibo. Gonaïves er også kjent som Haitis «uavhengighetsby», da det var her at Jean-Jacques Dessalines erklærte Haiti, det tidligere *Saint-Domingue*, uavhengig fra Frankrike den 1. januar 1804, ved å lese opp uavhengighetsloven, som var skrevet av Boisrond Tonnerre, på byens Place d'Armes.

## Referanser


## Eksterne lenker
*
Gudleiv Harg

**Gudleiv Harg** (født *Gudleiv Harr Larssen* 9. mai 1916, død 27. mai 2007) var en norsk sivilingeniør og næringslivsleder.

Harg ble uteksaminert som sivilingeniør i kjemi fra Norges tekniske høyskole, NTH, i 1939. Han var ansatt i bl.a. Falconbridge Nikkelverk og Norsk Sprængstofindustri før han i 1958 ble ansatt i Norsk Hydro a.s. Der ble han i 1965 direktør for magnesiumdivisjonen, og siden teknisk direktør fra 1968 til sin pensjonsavgang i 1981. Fra 1981 til 1982 var Harg ansatt i NTNF som direktør for oljeteknologi. Harg hadde en rekke tillitsverv innen norsk industriell forskning, blant annet som formann i NTNFs kjemiske komite (1965–1970), styreformann i Sentralinstituttet for industriell forskning (1972–1975), styreformann i forskningsstiftelsen SINTEF (1981–1983) og styreformann i Administrativt Forskningsfond (1972–1978). Han var også med i styret for flere norske industribedrifter, blant disse Norsk Jernverk AS i Mo i Rana, der Harg var styremedlem (1979 – 1982) og siden styreformann fra 1983 til 1985. 

Harg var medlem av Norges Tekniske Vitenskapsakademi og ble i 1987 utnevnt til ridder av 1. klasse av Den Kongelige Norske St. Olavs Orden for sin innsats for norsk industriell forskning.
## Referanser
Friidrett under Sommer-OL 2008 – Lengdehopp menn

Friidrettsøvelsen **[[Lengdehopp]] herrer** ved Sommer-OL 2008 fant sted den 16. og 18. august på Beijing National Stadium.

Kvalfikasjonskravene var 8,20 m (A-krav) og 8,05 m  (B-krav). 

Øvelsen markerer første gang at USA ikke deltok i finalen i et OL de ikke boikottet. På den andre side tok Panama sitt første gullmedalje i OL-historien. 

Norge var ikke representert i øvelsen.

## Medaljevinnere

## Rekorder
Før konkurransen var verdens- og olympisk rekord som følger:

Ingen ny olympiske rekord ble satt under øvelsen. 

## Resultater

### Kvalifikasjonsrunde

Kvalifiksjonkrav: 8,15 m eller blant utøverne med de 12 beste resultatene for å kvalifisere seg til finalen.

} ||B||align="left"|Zhou Can||align="left"| 
|| - || - ||-  || ***'  ||align=left|''Ikke noe gyldig resultat''   
|- 
|  ||B||align="left"|[[Arnaud Casquette]]||align="left"| 
||   ||   ||   || ***'  ||align=left|*Startet ikke*  
|- 
|  ||A||align="left"|Issam Nima||align="left"| 
||   ||   ||   || ****  ||align=left|*Startet ikke* 
|}

### Finale
} ||align=left|Louis Tsatoumas||align=left|
|||| || || || || || 
|align=left|*Ikke noe gyldig resultat*
|}

## Referanser
Listen

**Listen** er en single fra musikkalbumet B'Day av Beyoncé Knowles

Sangen er også på filmmusikken til 

## Sporliste
***US CD Single**:
#«Listen» (Album version) &ndash; 3:39
#«Listen» (Instrumental) &ndash; 3:37
***Internasjonal CD single**:
#«Listen» &ndash; 3:37
#«Irreplaceable» (DJ Speedy remix) &ndash; 4:17
Work It Out

**Work It Out** er en single fra musikkalbumet Dangerously in Love av Beyoncé Knowles.

Sangen er også på filmmusikken til Austin Powers in Goldmember.

## Sporliste
*«Work It Out» (a capella)
*Work It Out (instrumental)
*Work It Out (demo version)
*Work It Out (radio edit)
*Work It Out (new radio edit)
*Work It Out (alternative bridge version)
*Work It Out (Azza's Nu Soul mix)
*Work It Out (Blow Your Horn dub)
*Work It Out (Charlie's Nu NRG mix)
*Work It Out (Goldmember Shagadelic mix)
*Work It Out (H&D Nu Rock mix)
*Work It Out (Maurice's Nu Soul mix)
*Work It Out (Rockwilder remix) (featuring Redman)
*Work It Out (T – Gray remix)
*Work It Out (D. Elliot remix)
*Work It Out (Victor Calderone mix)
*Work It Out (K.O. Ragga mix)
*Work It Out (K.O. Underworld dub)
*Work It Out (Illicit Planets of Universe mix)
*Work It Out (Vibelicious club mix)
*Work It Out (RC Groove Nu Electric mix)
*Work It Out (Jared Jones Vibelicious club mix)
Warrnambool

**Warrnambool** er en by som ligger på sørvestkysten i den australske delstaten Victoria. Byen ligger ved den vestlige enden av veien Great Ocean Road, men nås raskere på Princes Highway. Warrnambool ligger 265&nbsp;km fra Melbourne.

Navnet Warrnambool er av aboriginsk opphav, og kommer fra en nærliggende kjeglevulkan.

Deakin University har en campus i Warrnambool.

## Referanser
Bush (band)

**Bush** var et post-grunge-band etablert på 90-tallet. Bandet ble oppløst i 2004 etter å ha gitt ut fem studioalbum, et remixalbum, samlealbum og konsertalbum. 

Bush har solgt over 10 millioner kopier i USA; deres debutalbum solgte seks millioner og deres andre studioalbum solgte tre millioner. 

Etter at bandet ble oppløst giftet Gavin Rossdale seg med No Doubt-vokalisten Gwen Stefani.

## Diskografi

## Eksterne lenker
* 
* 
*
Trippelpunkt

**Trippelpunkt** kalles den tilstanden hvor fastfase, flytendefase og gassfasen kan opptre i likevekt. Tilstanden er avhengig av at materie er homogent ved et bestemt trykk og temperatur. Trykket og temperaturen som er nødvendig, avhenger av hvilket materie som blir analysert. 

Navnet trippelpunkt kommer fra TP-diagrammet hvor det oppstår som et punkt på diagrammet. 

## Trippelpunkt i vann

Vann kan opptre i både is, væske og damp og er i likevekt ved en temperatur lik 273,16 K (0,01 ºC) og ved et trykk på 611,73 Pa. Ved dette punktet kan veldig små justeringer av trykk eller temperatur gjøre at all massen blir til fastfase, væske eller gass.

Vann har et uvanlig og komplisert fasediagram, selv om dette ikke påvirker trippelpunktet på noen spesiell måte. 
Ved konstant trykk over trippelpunktet (og under 22.9 MPa), vil en oppvarming av is føre til at det går over fra fast fase til væske å så til gass, også kalt vanndamp. Ved konstant trykk under trippelpunktet vil den flytende fasen slutte å forme seg slik at nedkjøling av gass går direkte til fast fase kalt deposisjon. Is under trippelpunktet blir oppvarmet vil den gå direkte over til gass kalt sublimasjon.

## Tabell over trippelpunkt
Tabellen inneholder trippelpunktene til en del vanlige substanser. Informasjonen kommer fra NIST.
 * Merk: Standard trykk er 101,325 kPa

## Se også
Kritisk punkt

## Referanser
Crazy in Love (Beyoncé)

**Crazy in Love** er en single fra musikkalbumet Dangerously in Love fra Beyoncé Knowles.

## Sporliste
;American 12" vinyl single
# Krazy in Luv (Rockwilder remix) – 4:12
# Krazy in Luv (Rockwilder remix instrumental) – 4:12
# Krazy in Luv (Adam 12 So Crazy remix) – 4:30
# Krazy in Luv (Maurice's Nu Soul remix) – 6:27
# Krazy in Luv (Juniors World remix) – 8:09

;American CD maxi single
# Crazy in Love (single version) – 4:11
# Summertime – 3:53
# Krazy in Luv (Maurice's Nu Soul remix) – 6:27
# Krazy in Luv (Rockwilder remix) – 4:12
# Crazy in Love (video)

;American CD maxi single
# Crazy in Love (album version) – 3:55
# Crazy in Love (no rap version) – 3:46
# Crazy in Love (single version) – 4:11

;British 12" vinyl single
# Crazy in Love (album version) – 3:55
# Crazy in Love (instrumental) – 3:55
# Krazy in Luv (Rockwilder remix) – 4:12
# Krazy In Luv (Lego's Poontin Muzik dub) – 5:39

;European CD single
# Crazy in Love (single version) – 4:11
# Crazy in Love (album version) – 4:26
Leiken Vik

**Leiken Vik** (født 3. desember 1961) er en norsk tegner, maler og kunstner.
Hun har sin utdannelse fra Kunstakademiet i Trondheim.

Vik er blant annet kjøpt inn av Norsk kulturråd, Trondheim kommune, Nordisk akvarellmuseum samt Sør-Trøndelag fylkeskommune.

Hun kommer opprinnelig fra Porsgrunn, men bor i dag på Ranheim øst i Trondheim. Hun er gift med kollegaen Oddvar I.N., er datter av forfatteren Bjørg Vik og søster av skuespilleren Lars Vik.

## Referanser
Wind Cave nasjonalpark

**Wind Cave nasjonalpark** er en nasjonalpark i delstaten Sør-Dakota, USA. Parken ble etablert 9. januar 1903, og er på 114 km². De viktigste naturattraksjonene i nasjonalparken er selve hulen Wind Cave med dens spektakulære kalsittformasjoner, og i tillegg et av de største prærieområdene i USA.

Hulen er kjent for kalsittformasjoner kjent som «boxwork» på engelsk. Omtrent 95 % av verdens boxwork-formasjoner finnes i Wind Cave. Wind Cave er også kjent for sine isrose-formede stalaktitter kalt «frostwork». Hulen er verdens fjerde lengste hule med sine 192.5 km med utforskede passasjer. Hulens nåværende (2010) utforskede lengde er ca. 215 km, med rundt 6 nye kilometer oppdaget hvert år i gjennomsnitt. 

Lakotaindianerne i Black Hills fortalte legender om et hull som pustet vind, og de regnet det som et hellig sted. Den første skriftlige beretningen om hulene kom i 1881 etter at Tom og Jesse Bingham hadde besøkt hulene. 

Over hulen har parken den største gjenværende blandingsgressprærien i USA. Her lever en av de fire siste frie bisonstammene i Nord-Amerika. Andre dyrearter er wapiti, svartfotilder (*Mustela nigripes*), prærieantilope og præriehunder.

Den ble etablert i 1903 av president Theodore Roosevelt som den syvende nasjonalparken i USA og var den første hulen til å få status som nasjonalpark i verden. I nærheten av parken ligger Jewel Cave National Monument, et enda lengre hulesystem. 

## Eksterne lenker
*
Toni Gundersen

**Toni Lise Gundersen** (født 1965) er en norsk skuespiller og sanger. Hun er født og oppvokst i Stavanger.

Gundersen har revy- samt kabaretbakgrunn fra Rogaland og har medvirket i en rekke oppsetninger ved Rogaland Teater. Hun har hatt rollen som «Karianne Marcussen» i TV-såpen *[[Hotel Cæsar]]*.

I 1993 deltok Gundersen i Melodi Grand Prix med sangen «Roser i regn» som nådde en fjerdeplass.

I 2005 deltok hun og familien i en episode av TV3-dokumentaren *En annen verden*, hvor de tilbrakte ti dager sammen med en indianerstamme i Sør-Amerika.

Siden 2008 har hun samarbeidet musikalsk med bandet Kloster. I 2008 gav de ut singelen «Fading Out» og albumet *Friheim* kom i 2012. De samarbeidet også om singelen «Aldri glømma» som ble spilt inn med diverse musikere fra Stavanger for å feire Amnesty International sitt 50-årsjubileum i 2011.

Den musikalske samlivskomedien *Toni går i Kloster*, skrevet og framført av Gundersen og Øystein Kloster, ble spilt 40 ganger i 2010/2011.

Hun er yngre søster til skuespilleren og sangeren Mia Gundersen.

Hun spiller også i sesong 2 av Unge lovende på NRK.

## Filmografi
* 2012: *[[Lurt av Karlsen]]* (TV-serie) som seg selv
* 2005: *[[En annen verden]]* (TV-serie) som seg selv
* 2005: *[[Hos Martin]]* (TV-serie) som «Ågot»
* 2003: *Sydenparodis* (TV-serie) som «Laila Mendez»
* 2002: *[[Far og sønn]]* (TV-serie) som «Veronica»
* 2001: *[[Hotel Cæsar]]* (TV-serie) som «Karianne Marcussen»
* 2001: *Parodis* (TV-serie) som «Laila Mendez»

## Diskografi

## Referanser


## Eksterne lenker
* Video til «Aldri glømma»
* Video til «Fading Out»
Indre Sogn Avis

***Indre Sogn Avis*** var en avis som ble etablert i 1982, og etter vel to års års drift ble den nedlagt. Avisen fungerte som lokalavis for kommunene Årdal og Lærdal i Indre Sogn.

Initiativtaker for oppstarten av avisen var John Moberg, Moberg hadde tidligere aviserfaring som journalist i *[[Sogn og Fjordane (avis)|Sogn og Fjordane]]*. Indre Sogn Avis hadde, i den korte tiden den eksisterte, to ansvarlige redaktører, disse var John Moberg og Jan Egil Fimreite.

## Referanser


## Eksterne lenker
* NRK.no Fylkesleksikon ''Aviser og media i Årdal''
Nordfjord Folkeblad

***Nordfjord Folkeblad*** var en avis som ble utgitt i Måløy i Sogn og Fjordane fra 1933 - til 1951. 

Avisa ble etablert i 1933 av Venstre-mannen Johan Gotteberg, som en motvekt til Høyre-avisa Fjordenes Tidende. Avisa kom ut tre ganger hver uke med Johan N. Steffensen som ansvarlig redaktør. Avisa ble stanset under andre verdenskrig. Etter krigen overtok Thorleif Iversen som redaktør. Avisa gikk inn i 1951.

## Referanser
Tyrkias riksvåpen

Republikken Tyrkia har ikke et offisielt riksvåpen. I stedet er et felles emblem i bruk av flere nasjonale institusjoner. Emblemet er en rød oval med en stjerne over en oppovervendt halvmåne. Rundt ovalen er landets offisielle navn skrevet på tyrkisk. Stjernen og halvmånen er den samme som på Tyrkias flagg, og er i bruk med omvendte farger i tyrkiske pass. De grafiske elementene er hentet fra Det osmanske rikes riksvåpen.

I 1925 inviterte undervisningsdepartementet (*Maarif Vekili, nå Eğitim Bakanlığı*) til en konkurranse for å utforme et riksvåpen. Vinnerutkastet hadde stjernen, halvmånen og en ulv. Forslaget er aldri blitt stadfestet som offisielt riksvåpen.


Fil:Emblem of Turkey.svg|Emblem på forsiden av tyrkiske pass
Fil:Emblem of the Presidency of Turkey.svg|Emblem for presidenten i Tyrkia
Fil:Proposed national emblem of Turkey 1925.svg|Vinnerutkastet i undervisningsdepartementets konkurranse 1925


## Eksterne lenker
*
Terte

En **terte** er et bakverk som er fremstilt av butterdeig. Man kan også kalle bakverk uten butterdeig for terter, som for eksempel bringebær- og jordbærterter. En terte skiller seg ut fra en pai fordi den er åpen ned til fyllet, i motsetning til paien som har et bakt lokk over.

## Se også
*Pai

## Eksterne lenker
*
Don (andre betydninger)

**Don** kan vise til: 

* Don – ei elv i Russland
* Don (elv i England) – ei elv i South Yorkshire i England
* Don (Aberdeenshire) – ei elv i Aberdeenshire i Skottland
* Dôn, eller Danu – gudinne i keltisk mytologi
* Don (tittel)  – tittel i Spania og Italia
* Don (navn) – mannsnavn
* Don – familieoverhode for mafiaen
Theodore Roosevelt nasjonalpark

**Theodore Roosevelt nasjonalpark** er en nasjonalpark i delstaten Nord-Dakota, USA. Parken ble etablert 10. november 1978, og er på 285 km². De viktigste naturattraksjonene i nasjonalparken er landskapstypen *badlands* (et tørt, leirholdig erosjonslandskap), et rikt dyreliv, og kulturhistorien knyttet til Roosevelts liv, jakt og eiendommer i området. 

Parken består av tre separate områder med *badlands* i vestre delen av Nord-Dakota, som alle ligger innenfor Little Missouri Rivers nedslagsfelt. Disse delene er North Unit, South Unit og Elkhorn Ranch Unit som ligger mellom de to andre. Maah Daah Hey Trail knytter de tre seksjonene sammen.

Parken er oppkalt etter Theodore Roosevelt (1858–1919), som var USA president 1901-09. Han både eide og arbeidet på en ranch som nå er bevart i parken. Roosevelt var først medeier i Maltese Cross Ranch fra 1883, og etablerte i 1884 Elkhorn Ranch. Han bodde her en kort periode, men knyttet stor personlig interesse til området, og skrev naturbrev hefra både i avisene og i tre bøker: *Hunting Trips of a Ranchman* (1885), *Ranch Life and the Hunting Trail* (1888) og *The Wilderness Hunter* (1891). 

De første initiativene til å bevare området kom etter Roosevelts død. Under New Deal-politikken 1934-41 ble det tilrettelagt for friluftsliv i området, og området ble i 1935 bevart som *Roosevelt Recreation Demonstration Area*. I 1946 ble området lagt under forvaltning av United States Fish and Wildlife Service med navnet *Theodore Roosevelt National Wildlife Refuge*. I 1947 ble området etablert som *Theodore Roosevelt National Memorial Park*; dette er den første og eneste «National Memorial Park» som er opprettet. I 1978 ble grensene justert, og området ble oppgradert til nasjonalpark under sitt nåværende navn. Samtidig ble et mindre område av parke, på 121.1&nbsp;km², underlagt et strengere vern som *Theodore Roosevelt Wilderness*. Hele nasjonalparken ligger innenfor Little Missouri National Grasslands.

Dyrelivet er karakteristisk for Great Plains med bison, villhester, wapiti, tykkhornsau, hvithalehjort, mulhjort og præriehunder. Fulgelivet omfatter over 186 arter; blant annet kongeørn, spisshalejerpe (*Tympanuchus phasianellus*) og villkalkun.

## Eksterne lenker
*
Cotton Mather

**Cotton Mather** (født 12. februar 1663 i Boston, død 13. februar 1728 samme sted) var en innflytelsesrik puritansk predikant og forfatter i New England i kolonitiden. Cotton Mather var sønn til den like innflytelserike predikanten Increase Mather.

## Liv og virke
### Bakgrunn
Cotton Maher var sønn av Increase Mather, nevø av Samuel Mather og barnebarn av John Cotton og Richard Mather, som alle var ledende skikkelser i den annen henholdsvis første generasjon puritanere i Boston. Mather tok eksamen ved Harvard i 1678, etter tre års studier, bare 15 år gammel. 

### Virke, forfatterskap
Han ble siden assisterende pastor ved Old North Church i Boston. Han ble ikke fullverdig pastor i kirken før etter at faren døde i 1723.

Han forfattet mer enn 450 bøker og småskrifter som ble allment spredd og gjorde ham til en av de mest innflytelserike religiøse ledere i Nord-Amerika. Han oppfordret andre- og tredjegenerasjonspuritanere, hvis slekt hadde forlatt England og reist til koloniene i New England, for finne tilbake til puritanismens teologiske røtter. 

Mather var venn med flere av dommerne under hekseprosessene i Salem i 1692 og ga dem rådet å legge vekt på såkalte spektrale (åndelige) bevis, det vil si det som de personene som ble ansett for å ha blitt utsatt for hekseri så i sin syner, men som var usynlig for andre mennesker. Da Mather senere skrev om rettssaken i sin bok *Wonders of the Invisible World* forsvarte han domstolens opptreden, til tross for at opposisjonen stort sett var motstander av den. I *Magnalia Christi Americana* forsøkte han derimot å nedtone sin rolle i saken.

Mather var veldig innflytelsesrik i sekulære kretser, samtidig som han nøt stor respekt i de religiøse og åndelige. Da den engelske kongen Jakob II ble avsatt i 1688 var Mather en av lederne for et vellykket opprør mot kongens guvernør i New England, Edmund Andros.

Mather hadde også innflytelse på den tidige amerikanske naturvitenskapen. I 1716 gjennomførte han, som et resultat av observasjoner av ulike variasjoner av mais, et av de første eksperimentene med hybridisering av planter. Han gjorde også en viktig innsats for folkhelsen i de amerikanske koloniene i kampen mot kopper. 

Mathers store verk *[[Magnalia Christi Americana]]* regnes som hovedverket blant historieskrivingen i New England. 

Av Mathers tre koner og sju barn overlevde bare en kone og to barn ham. Mather ble begravd på Copp's Hill.

## Cotton Mather i skjønnlitteratur
Cotton Mather nevnes i forskjellige skjønnlitterære sammenhenger, som for eksempel i flere av H.P. Lovecrafts fortellinger, vanligvis i sammenheng med hekseprosessene i Salem.

## Bibliografi (utvalg)
**Wonders of the Invisible World* (1693) ISBN 0-7661-6867-0
**[[Magnalia Christi Americana]]* (1702) ISBN 0-674-54155-3
**Bonifacius* (1710) ISBN 0-7661-6924-3
**The Christian Philosopher* (1721) ISBN 0-252-06893-9
**Religious Improvements* (1721) 
**Manuductio ad Ministerium* (1726)

## Referanser


## Eksterne lenker
* Cotton Mathers verker
Positiv (lingvistikk)

**Positiv** er grunnformen til et adjektiv eller adverb. Formene komparativ og superlativ er basert på positivformen. På norsk er *grønn* et eksempel på et adjektiv i positiv form. Ordets komparative og superlative former er henholdsvis *grønnere* og *grønnest*, som begge dannes ved å legge til endelser. Adjektivet *god* er et eksempel på uregelrett gradbøyning, ettersom komparativ- og superlativformen er henholdsvis *bedre* og *best*.
Sogns Avis

***Sogns Avis*** var en avis som kom ut i Vik i Sogn og Fjordane. Avisa ble etablert i 1926 som partipolitisk uavhengig avis, men ble året etter gjort om til organ for Norges Bondelag. Avisa ble stanset under andre verdenskrig. I 1948 ble avisa flyttet til Sogndal. Seks år senere gikik avisen inn, men i 1959 ble *Sogns Avis* vekket til live igjen og utlånt til trykkerieier Ingvald Husabø i Leikanger. Han samkjørte avisa redaksjonelt med en annen avis han hadde kjøpt, *[[Sogningen]]*, og slo i 1972 avisene sammen til den nye avisa *[[Sogningen/Sogns Avis]]*. Denne ble i 1992 slått sammen med ''Sogn og Fjordane'' til den nye Leikanger-avisa *[[Sogn Avis]]*.  

## Ansvarlig redaktør
* Thormod Liljedahl (1926–1927)
* Ingvald Husabø (1927)
* Ivar Tveit (1927–1931)
* Hermund Haukenes (1931-1940 og 1945-1948)
* Jørgen Bergo (1948–1950) 
* Lars Rødland (1950–1952) 
* Hans H. Schjelderup (1952–1954)
* Hans Arnesen (1959–1960)
* Knut A. Helland (1960–1962) 
* Hans Arnesen (1962–1972). 

## Referanser
Kurt Valner

**Kurt Nathaniel Valner**, eg. **Kurt Nathaniel Katzerginsky** (født 14. november 1919, død 28. februar 2013) var en norsk låtskriver og krigsveteran fra den andre verdenskrig. Han var av jødisk opprinnelse. Besteforeldrene hans stammet fra Ukraina og Sibir. Valners far drev klesforretning på Grønland i Oslo i 1930-årene.

Da han var seksten år gammel byttet familien navn fra Katzerginsky til Valner. I samme alder utgav han plate og ble Oslo-mester i juniorfotball med Lyn.

Tyve år gammel spilte Valner fotball i Allsvenskan i Sverige. Da Norge ble okkupert av Tyskland i 1940 studerte han i Sverige. Valner ønsket å komme til USA for å kjempe. Han oppholdt seg et halvt år i et infanteriregiment i Georgia. Da de skjønte at han var teknisk kyndig, ble han flyingeniør på de nye bombeflyene B-29. Da opplæringen var fullført, ble Valner sendt til den vesle stillehavsøya Tinian i desember 1944 for å bombe japanerne.

23. februar 1945 ble han som eneste nordmann sendt til Iwo Jima for å gi drepte jødiske soldater det jødiske begravelsesritualet. Etter Iwo Jima ble han sendt tilbake til USA. Da han behersket piano ble han plassert i militærets underholdningsavdeling. I New York besøkte Valner den amerikanske komponisten Irving Berlin på hans kontor. Han skulle hjelpe ham med å komme inn i USAs platebransje. I 1944 skrev Valner sangen «Just Because of You», som ble spilt på radiostasjoner fra kyst til kyst.

Etter hjemkomsten i 1948 engasjerte han seg i arbeidet for de norske jødene som hadde overlevd og gjenoppbygde farens klesforretning. Om dagen var han sjef for tolv ansatte og skrev sanger om kvelden. Hele tiden skrev han sanger for Norges mest populære artister som Jens Book-Jenssen, Leif Juster, Carsten Byhring, The Monn Keys, Lalla Carlsen og Harald Heide-Steen. Valner ble headhuntet som tekstforfatter på Chat Noir og ble raskt én av de mest etterspurte låtskriverne såvel i NRK som platebransjen. Han har dessuten et titalls radioprogrammer i NRK.

I 2008 ble Valners historie utstilt på Jødisk Museum i Oslo for å vise jødenes krigsinnsats.

Valners var bosatt på Snarøya. 29. nov 2008 politianmeldte han Otto Jespersen for jødehets på grunn av denne uttalelsen på TV2: «Jeg vil også benytte anledningen til å minnes alle de milliarder av lopper og flatlus som mistet livet i tyske gasskamre, uten å ha gjort noe annet galt enn å slå seg ned på personer av jødisk opphav».

## Referanser
Don (elv i England)

**Don** (også kalt *Dun* på enkelte strekninger) er ei elv i South Yorkshire i England. Den er ei sideelv til Ouse, og er 112&nbsp;km lang. 

Don har sitt utspring i Penninene og renner mot øst gjennom Dondale, via byene Penistone, Sheffield, Rotherham, Mexborough, Conisbrough, Doncaster og Stainforth. Den munnet opprinnelig ut i elva Trent, men ble på 1600-tallet kanalisert og ledet lengre nord, og munner nå ut i elva Ouse ved Goole i Yorkshire. 

Dons viktigste sideelver er Loxley, Rivelin, Sheaf, Rother og Dearne.

Regionens industrielle natur har medført alvorlige forurensningsproblemer for elva. Dog har disse problemene avtatt de seneste årene, og det er rapportert fangst av laks i elva ved Doncaster.

Navnet Don er avledet fra Danu (eller *Dôn*), en keltisk morsgudinne.

## Eksterne lenker
*
Sognefjord

**Sognefjord** var en avis som kom ut i Vik i Sogn og Fjordane mellom 1913 og 1919, redaktør og utgiver var Dankert Skagen.
Komparativ

**Komparativ** er formen som et adjektiv eller et adverb tar når det uttrykker at en person, en ting eller en annen enhet har en egenskap i større eller mindre grad enn en annen.

På norsk dannes komparativ vanligvis ved å legge endelsen *-ere* til positivformen av ordet. Et eksempel er adjektivet *grønn*, som heter *grønnere* i komparativ. Noen ord har uregelrette komparativformer, for eksempel *god*, som har komparativformen *bedre*.

De to andre formene i gradbøyninga av adjektiv og adverb er positiv og superlativ. (Sistnevnte uttrykker at noe har en egenskap i større grad enn alt det sammenlignes med).
Superlativ

**Superlativ** er den formen et adjektiv eller et adverb tar for å uttrykke at noe har en egenskap i større grad enn alt annet det sammenlignes med. Hvis man for eksempel sammenligner alderen til flere personer, er den som har den høyeste alderen den *eldste*, og den som har den laveste alderen den *yngste*.

På norsk dannes superlativ vanligvis ved å legge til endelsen *-est*. Et eksempel er adjektivet *grønn*, som har superlativsformen *grønnest*. Det forekommer også uregelrette superlativsformer, for eksempel for adjektivet *god*, som har superlativsformen *best*.

I noen språk, som spansk, fransk og italiensk, fins det to forskjellige superlativsformer: *komparativ superlativ* og *absolutt superlativ*. Komparativ superlativ er det samme som superlativ på norsk, mens absolutt superlativ indikerer en veldig høy grad av en egenskap (omtrent som norsk *kjempestor*).

De to andre formene i gradbøyninga av adjektiv og adverb er positiv og komparativ.
Finitt verb

**Finitt verb** eller **finitt** (fra latin *finitus*, «endt, begrenset» + verb) er verb som er bøyd i person, modus, tempus, eller en blanding av slike grammatiske kategorier. Finitte verb kan stå alene som verbal i en setning. Det motsatte av et finitt verb er et infinitt verb.

## Referanser


## Eksterne lenker
*«Verbal», *Norsksidene*
Fylkesvei 5254

**Fylkesveg 5254** går mellom Kleppestø og Krokås i Askøy kommune.

Frem til 2019 hadde veien betegnelsen fylkesvei 216 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Avlyd

**Avlyd** er en type vokalskifte som forekommer i større eller mindre grad i alle indoeuropeiske språk. Vokalskiftet kan skje mellom bøyningsformer av samme ord og mellom etymologisk beslektede ord. 

Et eksempel på avlyd i norske bøyningsformer er det sterke verbet *s*'y**nge'', ''s**a**ng'', ''har s**u**nget''. Et eksempel på avlyd i beslektede ord er ''b**i**nde'' og ''b**å**nd''.

Opprinnelsen er i [[urindoeuropeisk]] der vokalen skiftet mellom kort og lang ''e'', kort og lang ''o'' og ingen vokal. Påvirkning fra nabolyder har gjort skiftene mer kompliserte i datterspråkene, for eksempel i de ulike bøyningsklassene av sterke verb i de [[germanske språk]]ene.

Begrepet, som stammer fra det [[tysk]]e ''ablaut'', blei for første gang brukt på begynnelsen av [[1800-tallet]] av lingvisten [[Jacob Grimm]].

Et klassisk eksempel på avlyd i [[gammelgresk]] er vist i tabellen nedenfor. [[Akutt aksent]] (´) markerer den trykksterke stavelsen, [[makron]] (¯) markerer lange vokaler og stavelsen i **fet''' skrift er den som viser vokalskiftene. 

## Litteratur
*
Sogns Tidend

***Sogns Tidend*** var en avis som ble utgitt i Lærdalsøyri i Sogn og Fjordane. Avisa kom ut første gang i 1878 og ble etablert sakføreren og senere statsminister Otto Albert Blehr. Avisa ble etablert som et partiorgan for Venstre, som også var Blehrs eget parti. Blehr hadde fire år tidligere etablert avisa ''Fjordenes Blad''.

I 1903 kjøpte Jens Kvåle i Sogndal avisa og flyttet den dit. Kvåle slo sitt eget blad *[[Sygna]]* (etablert som ''Ungdom'' i 1896, før det byttet navn i 1899) sammen med *Sogns Tidend*.

Avisa ble stanset i 1942 og kom ikke ut under resten av andre verdenskrig.

Avisa ''Sogn og Fjordane'' kjøpte *Sogns Tidend* i 1947 og lot avisa inngå i sin egen.

## Ansvarlig redaktør

* Jens Kvåle
* Hans Martin Mikkelsen (-1903)
* Otto Albert Blehr (1877-)

## Referanser
Yuecheng

**Yuecheng** (kinesisk: 越城区; pinyin: *Yuèchéng Qū*) er et bydistrikt i byprefekturet Shaoxing i provinsen Zhejiang i Folkerepublikken Kina. 

Yuecheng har et areal på 336.91&nbsp;km² og teller 640.000 innbyggere (2004). Det dekker det meste Shaoxings storbyområde.

## Administrative enheter
**Subdistrikter:**
*Tashan 塔山街道, Fushan 府山街道, Beihai 北海街道, Jishan 蕺山街道, Chengnan 城南街道, Qishan 稽山街道, Didang 迪荡街道.
**Storkommuner:**
*Lingzhi 灵芝镇, Donghu 东湖镇, Gaobu 皋埠镇, Mashan 马山镇, Doumen 斗门镇, Jianhu 鉴湖镇, Dongpu 东浦镇.

## Eksterne lenker
* 
* Infoside